Teks: Kalo ade perusahaan nyang nawarin ke ente, mao kerjanye di kantor ato dari rume aje, ente bise bangat petimbangin buat nyoba kerje di kantor. Kalo bahasa anak jaman karang, sih, coba keluar dari jona nyaman alias rume. Soalnye, kerje di kantor enih bise ngebantu ente ngatur waktu lebi bae dibanding kerje di rume doang. Ade banyak jenis deadline nyang kudu dipatuhin kalo di kantor, sesimpel deadline dateng ke kantor nyang biasenye jam 8 pagi. Terus, kerje di kantor juge bagus bangat buat ngasah kemampuan komunikasi ente. Jelas beda ngobrol ame orang lewat layar, ame ngobrol secare langsung. Kalo secare langsung, ade banyak hal nyang kudu jadi peratian ente, dan ntu ngebantu bangat skill komunikasi ente jadi lebi bae lagi. Sekilas, bise dibilang keuntungan paling utame kerja di kantor, ye, due entu tadi, walopun bakal becabang ndiri nantinye. Jadi, tetarik kerje di kantor?
Pilihan topik: food & beverages, sports, leisures, religion, culture & heritage, slice of life, technology, business.
Q: Apakah topik dari pilihan topik di atas yang paling cocok untuk teks di atas?
A:

business